
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2020. (VIII. 27.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2020. augusztus 17.

Horinka László s.k.

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2020. július 9-ei ülése óta egy képviselő-testületi döntés végrehajtási határideje járt le az alábbiak szerint:

	Határozat száma
	Határozat kelte
	Határozat tárgya
	Határidő
	Állapot

	62/2020
	2020.07.09.
	Pályázat benyújtása a 2020. évi önkormányzati feladatellátást szolgáló fejlesztések támogatásra meghirdetett felhívásra
	2020.07.10
	Végrehajtva


II. Tájékoztató az előző ülés óta történt fontosabb eseményekről
A következő fontosabb eseményeket említeném meg az elmúlt ülésünk óta:

· A 2020. július 17-ére meghirdetett szúnyoggyérítést a csapadékos és hűvös időjárási körülmények miatt nem lehetett elvégezni. A munkavégzésre másnap került sor.

· Július 28-án megtörtént az Euro-Targo Kft. által vásárolt iparterületi ingatlan adás-vételi szerződésének aláírása.

· Megkezdődött és várhatóan szeptember elején készül el a járda felújítása és szélesítése a Dózsa György utcában.
· Augusztus 3-án ismét sor került egy állampolgársági eskü letételére önkormányzatunknál, egy felvidéki hölgy vált magyar állampolgárrá.

· Augusztus 11-én a szépkorú Tóth Lászlót köszöntöttünk otthonában, 90. születésnapja alkalmából.

· Augusztus 12-én személyesen találkozhattunk az új sülysápi plébánossal, Horváth Bertalan atyával.
Sülysáp, 2020. augusztus 17.

Horinka László s.k.

